Mesto Žilina
odbor sociálny a bytový
Námestie obetí komunizmu č. 1,011 31 Žilina

Zápisnica 
z pracovného stretnutia zo dňa 02.09.2010 konaného na Mestskom úrade v Žiline

Prítomní : podľa prezenčnej listiny

Program :
1.	Otvorenie a prezentácia programu stretnutia
2.	Pripomienkovanie zápisnice
3.	Identifikácia a schválenie všeobecných priorít KPSS Mesta Žilina 
4.	Prezentácia priorít jednotlivých pracovných skupín
5.	Vytvorenie časového harmonogramu priorít KPSS Mesta Žilina 
6.	Diskusia
7.	Ukončenie pracovného stretnutia

	     Ad.1.  Otvorenie a prezentácia programu stretnutia   

Dňa 02.09.2010 sa na Mestskom úrade v Žiline konalo  stretnutie členov pracovných skupín. Prostredníctvom pozvánky uverejnenej na webovej stránke Mesta boli pozvaní  užívatelia sociálnych služieb, poskytovatelia sociálnych služieb a široká verejnosť, ktorí majú záujem o spoluprácu na tvorbe dokumentu KPSS Mesta Žilina pre roky 2010-2013. Stretnutie zahájila pani Kozáková, ktorá privítala všetkých prítomných a oboznámila ich s navrhovaným programom a cieľom pracovného  stretnutia.   

Ad.2.   Pripomienkovanie zápisnice 

      Pani Kozáková vyzvala všetkých prítomných, aby sa vyjadrili k zverejneným informáciám o priebehu prípravy komunitného plánu sociálnych služieb v meste Žilina, ktoré sú dostupné na webovej stránke mesta. 

Ad.3.   Identifikácia  a schválenie všeobecných priorít KPSS Mesta Žilina

    Mgr. Brňak oboznámil všetkých prítomných so všeobecnými prioritami, a prioritami jednotlivých pracovných skupín, ktoré si zadefinovali ako najdôležitejšie a následne s časovým harmonogramom ich plánovanej realizácie. Medzi všeobecné priority by malo byť zahrnuté :
1.	Zvyšovanie informovanosti o sociálnych službách v meste Žilina,
2.	sieťovanie poskytovateľov sociálnych služieb,
3.	vzdelávanie,
4.	dobrovoľníctvo.
Ad.4. Prezentácia priorít jednotlivých pracovných skupín 

  Ďalším bodom stretnutia bolo samotné odprezentovanie priorít jednotlivých pracovných skupín. Všetci prítomní mali možnosť sa vyjadriť k prioritám, ktoré mohli pripomienkovať.  PhDr. Holúbková, ktorá je koordinátorom skupiny osôb so zdravotným postihnutím spolu s pánom Sírim by za konkrétnu prioritu, ktorou by sa malo mesto zaoberať určili  debarierizáciu mesta, čo sa javí ako veľmi dôležitá nie len pre ľudí so zdravotným postihnutím, ale aj mamičky s deťmi. 

Ad.5.  Vytvorenie časového harmonogramu priorít  

V ďalšom bode stretnutia sa podľa navrhovaných priorít vytvoril časový harmonogram realizácie jednotlivých priorít a navrhli sa aj finančné zdroje, ktoré by mali byť použité.

Ad.6. Diskusia
 
	V diskusii sa mali možnosť všetci vyjadriť k navrhovaným prioritám. Dňa 07.09.2010 bude navrhovaný dokument KPSS mesta Žilina zverejnený na webovej stránke a 13.09.2010 bude posledná možnosť pripomienkovania, nakoľko jeho finálna verzia bude predložená na schválenie Mestskej rade.  	

Ad.7. Ukončenie pracovného stretnutia 

    V závere stretnutia pani Kozáková poďakovala všetkým prítomným za účasť a spoluprácu pri tvorbe dokumentu KPSS, ktorého cieľom je vytvoriť predpoklady pre efektívne poskytovanie rozvoja sociálnych služieb v meste Žilina.

Zapísala :  Číková